ศูนย์การแพทย์แห่งประเทศเซอร์เบีย

ศูนย์การแพทย์มหาวิทยาลัยแห่งประเทศเซอร์เบีย (เซอร์เบีย: Универзитетски клинички центар Србије; อังกฤษ: University Clinical Centre of Serbia; อักษรย่อ: УKЦС / UKCS) เป็นศูนย์แพทยศาสตร์ที่ตั้งอยู่ในเบลเกรด ประเทศเซอร์เบีย โดยทำหน้าที่เป็นศูนย์การแพทย์หลักสำหรับทั้งเบลเกรดและส่วนที่เหลือของประเทศเซอร์เบีย องต์การ ศูนย์การแพทย์ประกอบด้วยหน่วยขององค์การ 41 แห่ง โดย 23 แห่งเป็นคลินิก, ศูนย์ 9 แห่ง, โพลีคลินิก และหน่วยบริการอื่น ๆ กลุ่มรวมแห่งนี้ยังเป็นที่ตั้งของโรงเรียนแพทย์เบลเกรดและไฮสกูลแพทย์ ศูนย์การแพทย์ครอบคลุมพื้นที่ 34 เฮกตาร์ในอาณาเขตของซาฟสกีเวนัตส์ และประกอบด้วยอาคารประมาณ 50 หลัง โดยมีพื้นที่รวม 280,000 ตารางเมตร (3,113,000 ตารางฟุต) ศูนย์การแพทย์มหาวิทยาลัยแห่งประเทศเซอร์เบียมีเตียง 3,150 เตียง ซึ่งถือว่ามากที่สุดในทวีปยุโรป และอยู่ในหมู่จำนวนเตียงมากที่สุดในโลก โดยในแต่ละปี ผู้ป่วยประมาณหนึ่งล้านคนได้รับการรักษา, รักษาในโรงพยาบาล 90,000 ราย, ทำการผ่าตัดมากกว่า 50,000 ครั้ง และดำเนินการคลอดมากกว่า 7,000 ครั้ง ส่วนเดือนมิถุนายน ค.ศ. 2019 ศูนย์สุขภาพนี้มีผู้ปฏิบัติงาน 7,386 คน ในเดือนสิงหาคม ค.ศ. 2018 ประธานาธิบดีเซอร์เบียประกาศว่ารัฐบาลเซอร์เบียกำลังลงทุน 110 ล้านยูโรในการสร้างกลุ่มสิ่งก่อสร้างรวมตั้งแต่ ค.ศ. 2018 ถึง 2022 กระทั่งวันที่ 27 กุมภาพันธ์ ค.ศ. 2022 ได้เปิดศูนย์การแพทย์ที่ได้รับการปรับปรุงใหม่ ด้วยค่าใช้จ่ายทั้งหมดจำนวน 260 ล้านยูโร อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ศูนย์การแพทย์แห่งประเทศเซอร์เบีย เว็บไซต์ทางการ